เงินบาทเปิดตลาดที่ระดับ 30.66/68
เงินบาทเปิดตลาดเช้านี้อยู่ที่ระดับ 30.66/68 บาท/ดอลลาร์ รอดูทิศทางจากยุโรป
30 ต.ค. 2565

เงินบาทเปิดตลาดเช้านี้อยู่ที่ระดับ 30.66/68 บาท/ดอลลาร์ รอดูทิศทางจากยุโรป
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.66/68 บาท/ดอลลาร์ ปรับตัวแข็งค่าจากปิดตลาดช่วงเย็นวานนี้ที่ระดับ 30.71/73 บาท/ดอลลาร์ รอดูทิศทางจากยุโรป
ตลาดจับตาดูปัญหาเกี่ยวกับสถานการณ์ทางการเมืองในอิตาลี และความกังวลต่อปัญหาหนี้สาธารณะที่มีต้นตอมาจากกรีซจะลุกลามไปยังอิตาลี ซึ่งเป็นประเทศเศรษฐกิจขนาดใหญ่อันดับ 3 ของยูโรโซน          สำหรับความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 78.07/12 เยน/ดอลลาร์ ทรงตัวในระดับเดียวกันกับช่วงเย็นวานนี้ ส่วนเงินยูโรอยู่ที่ระดับ 1.3745/3750 ดอลลาร์/ยูโร ปรับตัวแข็งค่าจากระดับ 1.3700 ดอลลาร์/ยูโร  นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.63-30.73 บาท/ดอลลาร์